gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
હેવીવેઇટ્સ બૅન્ક-શૅરના સથવારે શૅરબજારની આગેકૂચ
You need an iframes capable browser to view this content.
અદાણી ગ્રુપના શૅરમાં આકર્ષણ : ચાર બૅન્ક-શૅર થકી બજારને ૧ર૩ પૉઇન્ટનો ફાયદો : સિમ્ફની પાંખા વૉલ્યુમમાં બૉટમથી ૧૯૦ રૂપિયા ઊછળ્યો
શૅરબજારનું ચલકચલાણું - અનિલ પટેલ
અમેરિકન ડાઉ સળંગ બીજા દિવસે ર૦ હજાર પ્લસના નવા શિખરે બંધ રહ્યો છે. જોકે સુધારો નહીંવત્ હોવાથી એશિયા-યુરોપનાં શૅરબજારો સુસ્ત વલણમાં ગઈ કાલે જોવાયાં છે. એકમાત્ર પી-સેક્સ તોફાનમાં છે. પાકિસ્તાની શૅરબજાર પ૦,૧૯રના આગલા બંધ સામે અને પીએસયુ, મેટલ, ઑઇલ-ગૅસ, એનર્જી તથા પાવર ઇન્ડેક્સ નવી ઊંચી સપાટીએ.
ગઈ કાલે પ૦,૮૮૭ની નવી સર્વોચ્ચ સપાટી બતાવી પ્રૉફિટ-બુકિંગમાં આગલા બંધથી પોણાત્રણસો પૉઇન્ટના ઘટાડે રનિંગ ક્વોટમાં ૪૯,૯૧૮ નજીક દેખાતું હતું. ઘરઆંગણે બજેટના પડઘમ વાગી રહ્યા હોવાથી સુધારાની ચાલ જળવાઈ રહી છે. સેન્સેક્સ ૧૭૪ પૉઇન્ટ વધીને ર૭,૮૮ર તથા નિફ્ટી ૩૮ પૉઇન્ટ વધીને ૮૬૭૩ નજીક ગયો હતો. માર્કેટ આરંભથી અંત સુધી ગ્રીન ઝોનમાં રહ્યું હતું. સેન્સેક્સ અને નિફ્ટીની અડધા ટકાની આસપાસની આગેકૂચ સાથે ગઈ કાલે ફાઇનૅન્સ, બૅન્કેક્સ, યુટિલિટી, કન્ઝ્યુમર ડ્યુરેબલ્સ, પાવર, પીએસયુ, ઇન્ફ્રાસ્ટ્રક્ચર જેવા સેગમેન્ટને આવરી લેતાં સંબંધિત ઇન્ડાઇસિસ એકથી બે ટકા વધ્યા હતા. ટેલિકૉમ ઇન્ડેક્સ સર્વાધિક અઢી ટકા પ્લસ હતો. કોલગેટ, આઇટીસી, ડાબર, હિન્દુસ્તાન યુનિલીવર જેવા ફ્રન્ટલાઇન શૅરની દોઢથી પોણાત્રણ ટકાની પીછેહઠના કારણે એફએમસીજી ઇન્ડેક્સ દોઢ ટકા ડાઉન થયો હતો.
૪ બૅન્ક-શૅરનું મોટું પ્રદાન
ગઈ કાલના ૧૭૪ પૉઇન્ટના સુધારામાં ૧ર૩ પૉઇન્ટનો સિંહફાળો ચાર બૅન્ક શૅરનો હતો. આઇસીઆઇસીઆઇ બૅન્કનાં ત્રિમાસિક પરિણામ ૩૧ જાન્યુઆરીએ છે, પણ આ કાઉન્ટર ગઈ કાલે ચાર ગણા કામકાજમાં ઉપરમાં ર૭૪ રૂપિયા વટાવી છેલ્લે પોણાપાંચ ટકાની તેજીમાં ર૭ર રૂપિયા બંધ આવતાં સેન્સેક્સને ૭૮ પૉઇન્ટનો લાભ થયો હતો. સ્ટેટ બૅન્ક પોણાત્રણ ટકા, ઍક્સિસ બૅન્ક બે ટકાની નજીક તો એચડીએફસી બૅન્ક ૦.૪ ટકા વધીને બંધ હતા. આ ચાર શૅર બજારને ૧ર૩ પૉઇન્ટ ફળ્યા હતા. નિફ્ટી ખાતે ભેલ સાડાપાંચ ટકા અને ભારતી ઍરટેલ સવાપાંચ ટકાની તેજીમાં મોખરે હતા. બૅન્કેક્સ અને બૅન્ક નિફ્ટી અનુક્રમે દોઢ ટકો તથા સવા ટકા જેવા મજબૂત હતા. સમગ્ર બૅન્કિંગ ઉદ્યોગના ૪રમાંથી ૩૧ શૅર પ્લસમાં હતા જેમાંથી કુલ ર૦ શૅર સવા ટકાથી લઈ પોણાપાંચ ટકા ઊંચકાયા હતા. આઇડીએફસી બૅન્ક ખરાબ પરિણામ પાછળ પોણાપાંચ ટકા લથડ્યો હતો. બૅન્ક ઑફ બરોડા ચાર ટકા તો સિટી યુનિયન બૅન્ક સવાચાર ટકા ઊંચકાયા હતા.
સિમ્ફનીમાં વગર વૉલ્યુમે તેજી
ઍર કુલિંગ બિઝનેસની અગ્રણી ખેલાડી સિમ્ફની ત્રણ વાગ્યા સુધી લગભગ બે-ચાર શૅરના કામકાજમાં ૧ર૦૦ રૂપિયા આસપાસ પડ્યો રહ્યો હતો. બાદમાં ભાવ નીચામાં ૧૧૯૧ રૂપિયા થઈ શાર્પ રાઇઝમાં ૧૩૮૧ રૂપિયાની ટોચે ગયો ને છેલ્લે ૧૦.૭ ટકાની તેજીમાં ૧૩ર૪ રૂપિયા નજીક બંધ રહ્યો છે. રોજના સરેરાશ ૧.૯૪ લાખ શૅર સામે ગઈ કાલે માત્ર ૧૮ હજાર શૅરનું કામકાજ
થયું હતું. અશોક લેલૅન્ડ ૧૬ ગણા કામકાજમાં સાતેક ટકાના જમ્પમાં ૯ર રૂપિયા પ્લસ બંધ હતો. આઇશર મોટર્સ સરેરાશ કરતાં પાંચ ગણા વૉલ્યુમમાં ૪પ૪ રૂપિયા કે બે ટકા વધીને ર૩,૪૬પ રહ્યો હતો. ગઈ કાલે સેન્સેક્સ ખાતે ૩૦માંથી ૧૯ તો નિફ્ટીના પ૧માંથી ૩૧ શૅર વધેલા હતા. આઇટીસી, બૉશ, લુપિન, વિપ્રો, કોટક મહિન્દ્ર બૅન્ક, તાતા મોટર્સ જેવી જાતો એનએસઈ ખાતે દોઢથી ત્રણ ટકા નરમ હતી. પાવર ઇન્ડેક્સ ૧૮માંથી ૧૬ શૅરના સુધારામાં બે ટકા અપ હતો જેમાંથી ભેલ, પીટીસી, ટૉરન્ટ પાવર, અદાણી પાવર, ક્રૉમ્પ્ટન ગ્રીવ્ઝ, એનટીપીસી, જેએસડબ્લ્યુ એનર્જી, એનએચપીસી જેવા આઠ શૅર સવાત્રણથી સાડાપાંચ ટકા ઊંચકાયા હતા.
માથે બજેટ વચ્ચે એફઆઇઆઇની અટકેલી વેચવાલી બજારના સુધારાના મૂડને સહાયક બની રહી છે. પચીસ જાન્યુઆરીએ તો એફઆઇઆઇનું નેટ બાઇંગ પ્રોવિઝનલ ફિગર પ્રમાણે ૧૩૭૮ કરોડ રૂપિયા નોંધાયું હતું. ર૯ સપ્ટેમ્બર પછીના લગભગ ચારેક મહિનાની આ સૌથી મોટી એક-દિવસીય નેટ લેવાલી છે એ દિવસે એફઆઇઆઇનું નેટ બાઇંગ ૩૪૧૧ કરોડ રૂપિયાનું હતું. ત્યારની ચોખ્ખી ખરીદી ચાર આંકડામાં જોવાઈ નથી. ઊલટું નોટબંધી પછી ધોળિયાઓ ભારતીય બજારમાં આક્રમક વેચવાલની ભૂમિકામાં આવી ગયા હતા જેમાં ઇક્વિટી અને ડેટ માર્કેટમાંથી આશરે પોણો લાખ કરોડ રૂપિયાની રોકડી તેમણે કરી હતી. ચાલુ મહિનાના મધ્ય ભાગ પછી એફઆઇઆઇની વેચવાલી અટકી છે, પણ નેટ લેવાલી માંડ ૧૦૦-ર૦૦-૪૦૦ કરોડ રૂપિયા રહી છે. પચીસ જાન્યુઆરીનો દિવસ એમાં સુખદ અપવાદ રહ્યો છે. દરમ્યાન ગઈ કાલે એફઆઇઆઇની નેટ લેવાલી ર૧૧ કરોડ રૂપિયા જેવી રહી હોવાનું પ્રાથિમક આંકડા જણાવે છે.
પીએસયુ કંપની ગેઇલ ઇન્ડિયામાં ત્રણ શૅરદીઠ એક બોનસ તથા ૮પ ટકાનું ઇન્ટરિમ ડિવિડન્ડ જાહેર થયું છે. ઇન્ટરિમ માટેની રેકૉર્ડ ડેટ ત્રીજી ફેબ્રુઆરી છે. શૅર ગઈ કાલે આ જાહેરાતની અસરમાં દોઢા કામકાજ વચ્ચે ૪૯૪ રૂપિયા નજીક નવું ઊંચું શિખર મેળવી છેલ્લે ૧.૪ ટકા વધીને ૪૮ર રૂપિયા બંધ હતો. આજથી ૧૧ મહિના પહેલાં ભાવ ર૯૧ રૂપિયાના વર્ષના તળિયે જોવાયો હતો. પીએસયુ સેગમેન્ટના અન્ય શૅરમાં ગઈ કાલે ભારત પેટ્રોલિયમ, ડ્રેજિંગ કૉર્પોરેશન, જીએમડીસી, હિન્દુસ્તાન પેટ્રોલિયમ, આઇએફસી, ઇન્ડિયન ઑઇલ, નૅશનલ ઍલ્યુમિનિયમ, એનટીપીસી, પાવર ગ્રીડ, પીટીસી ઇન્ડિયા, સેઇલ, આરઈસી, એનએમડીસી ઇન્ટ્રા-ડેની રીતે નવી ઊંચી સપાટી બની હતી. પીએસયુ ઇન્ડેક્સ ૮પ૪૬ની વર્ષની ટોચ બતાવી અંતે ૧.૩ ટકાની મજબૂતીમાં ૮પ૧૪ બંધ હતો તેના પ૬માંથી ૪૧ શૅર વધેલા હતા. ઇન્ડિયન બૅન્ક, એમઆરપીએલ, હિન્દુસ્તાન કૉપર, ભારત અર્થમૂવર્સ, એમએમટીસી, આઇડીબીઆઇ બૅન્ક જેવા શેર એકથી સવા આઠેક ટકાના ઉછાળે અહીં ટૉપ ગેઇનર બન્યો હતો.
ગઈ કાલનો શુક્રવાર અદાણી ગ્રુપના શૅરને સારો એવો ફળ્યો છે. ફ્લેગશિપ કંપની અદાણી એન્ટરપ્રાઇઝિસ બન્ને બજાર ખાતે ર૯૪ લાખ શૅરના ભારે કામકાજમાં ઇન્ટ્રા-ડેમાં ૯૪ રૂપિયા નજીક ગયો હતો જે જૂન ર૦૧પ પછીની ટોચ છે. ભાવ છેલ્લે સોળ ટકા જેવા ઉછાળે ૯ર.પ૦ રૂપિયા બંધ હતો. ગ્રુપ કંપની અદાણી ટ્રાન્સિમશન ત્રણ ગણા કામકાજમાં ૬૭ રૂપિયાને વટાવી ઑલટાઇમ હાઈ થયા બાદ અંતે પ.૬ ટકાના જમ્પમાં ૬૬ રૂપિયા બંધ હતો.
અદાણી ર્પોટ્સ સુધારાની હૅટ-ટ્રિક આગળ
ધપાવતાં ઇન્ટ્રા-ડેમાં ૩૦૯ રૂપિયા થઈ છેલ્લે પ્રૉફિટ-બુકિંગની અસરમાં નજીવો ઘટીને ૩૦૩ રૂપિયા બંધ હતો. અદાણી પાવર સવાયા કામકાજમાં ૩૭.૩૦ રૂપિયાની ઇન્ટ્રા-ડે ઊંચી મજબૂતીમાં ૩૬.૬૦ રૂપિયા હતો. અદાણી એન્ટરપ્રાઇઝિસ અઢી મહિના પહેલાં ૯ નવેમ્બરે પ૮ રૂપિયાના વર્ષના તળિયે હતો.
વિપ્રો દ્વારા ડિસેમ્બર ક્વૉર્ટરમાં ૫.૭ ટકાના ઘટાડામાં ૨૧૧૦ કરોડ રૂપિયાનો નેટ પ્રૉફિટ સાથે નિરાશાજનક પરિણામ આવતાં શૅર ચાર ગણા કામકાજમાં દોઢ ટકો ઘટી ૩૬૬ રૂપિયા બંધ હતો.
ઍસ્ટેક લાઇફસાયન્સિસે અગાઉની ૭૮૪ લાખ રૂપિયાની ચોખ્ખી ખોટ સામે આ વખ્શ્ચાતો ડિસેમ્બર ક્વૉર્ટરમાં ૭૦ લાખ રૂપિયાનો ચોખ્ખો નફો કરતાં ભાવ ગઈ કાલે ઉપરમાં ૬૨૫ રૂપિયા થઈ અંતે સાધારણ વધીને ૫૯૭ રૂપિયા હતો.
એમ્ફાસિસમાં શૅરના બાયબૅક માટે ૩૧ જાન્યુઆરીની ર્બોડ-મીટિંગના પગલે ભાવ ગઈ કાલે પાંચ ટકાના ઉછાળે ૫૬૧ રૂપિયા બંધ હતો.
સારેગમા ઇન્ડિયાનો ત્રિમાસિક નેટ પ્રૉફિટ ૬૬ ટકા ગગડીને ૧૧૦ લાખ રૂપિયા રહેતાં શૅર ગઈ કાલે અડધા વૉલ્યુમમાં પોણાત્રણ ટકા ઘટીને ૨૨૯ રૂપિયા હતો.
એનએલસી ઇન્ડિયામાં ૩૧ જાન્યુઆરીએ શૅરના બાયબૅક માટેની ર્બોડ-મીટિંગની અસરમાં ભાવ ગઈ કાલે ચાર ટકાની મજબૂતીમાં ૯૭ રૂપિયા બંધ હતો. ઉપરમાં ૧૦૦ રૂપિયાની વર્ષની ટોચ બની હતી.
અદાણી એન્ટરપ્રાઇઝિસ ૧૪ ગણા કામકાજમાં ૯૪ રૂપિયા નજીક વર્ષની ટોચ બનાવી અંતે ૧૬ ટકાના જમ્પમાં ૯૨ રૂપિયા ઉપર બંધ હતો. ફેસવૅલ્યુ એક રૂપિયો છે.
સ્પાઇસ જેટ અઢી ગણા કામકાજમાં પોણાછ ટકાના જમ્પમાં ૬૬ રૂપિયા બંધ હતો. જેટ ઍરવેઝ ૪૧૧ રૂપિયાની ઇન્ટ્રા-ડે બૉટમથી ૪૨૪ રૂપિયા વટાવી અડધા ટકા જેવા સુધારામાં ૪૧૯ રૂપિયા રહ્યો હતો.
આઇડીએફસી બૅન્ક નબળાં ત્રિમાસિક પરિણામ પાછળ ત્રણ ગણા વૉલ્યુમમાં પોણાપાંચ ટકા ખરડાઈને ૬૨ રૂપિયા પ્લસ બંધ આવ્યો છે.
પેટ્રોનેટ એલએનજી અઢી ગણા કામકાજમાં ૩૯૪ રૂપિયાની ઇન્ટ્રા-ડે ટોચ બતાવી અંતે પાંચ ટકાની તેજીમાં ૩૯૩ રૂપિયા હતો.
એમટીએનએલ અઢી ગણા વૉલ્યુમમાં ઉપરમાં ૨૧.૩૦ રૂપિયા થઈ અંતે
પોણાછ ટકાની મજબૂતીમાં ૨૧ રૂપિયા પ્લસ બંધ હતો.
મફતલાલ ઇન્ડસ્ટ્રીઝ નીચામાં ૨૭૭ રૂપિયા થઈ અંતે સવાઆઠ ટકાના કડાકામાં ૨૮૦ રૂપિયા હતો. ત્રણેક મહિના પહેલાં શૅર ૩૭૪ રૂપિયાના શિખરે હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.